Zápisnica
zo zasadnutia  obecného zastupiteľstva obce  Liptovská Kokava zo dňa 30.03.2023
Prítomní :  podľa prezenčnej listiny
Ospravedlnení: /
K bodu 1.  Otvorenie zasadnutia 
P.starosta obce Mgr. Ján Kollár otvoril zasadnutie OZ o 18,00 hod., privítal prítomných poslancov, pracovníkov OcÚ a všetkých prítomných hostí. Pán starosta konštatoval, že obecné zastupiteľstvo je uznášania schopné.

Upozornil prítomných, že zo zasadnutia obecného zastupiteľstva, bude vyhotovený zvukový  záznam. 

K bodu č.2. Schválenie návrhovej komisie a určenie zapisovateľa a overovateľov

Starosta obce navrhol členov do 

Návrhovej komisie – predseda -  Richard Šopor,  členovia – Miroslav Glos, Ján Bartek

Overovateľov zápisnice- Tomáša Duriša, Jaroslava Jurču

zapisovateľa zápisnice- Evu Slivková

Starosta obce určil zapisovateľku a overovateľov zápisnice

Za: 7 ( Ján Bartek , Tomáš Duriš, Miroslav Glos, Jaroslav Jurčo, Ing. Juraj Oravec, Ing. Július 

 Porubän,  Richard Šopor )

Proti: 0                                                                          

Zdržal sa:  0                            

Neprítomný pri hlasovaní: 0  

Obecné zastupiteľstvo v Liptovskej Kokave zvolilo členov návrhovej komisie a vzalo na vedomie predmetný návrh uznesenia.

Prijaté uznesenie OZ č. 7/2023

K bodu 3. Schválenie programu zasadnutia  OZ 

p. starosta obce predložil návrh programu a informoval sa, či niekto z poslancov by chcel program pozmeniť, upraviť alebo doplniť,  prečítal program tak, ako bol zverejnený na úradnej tabuli obce a  na webovom sídle obce Liptovská Kokava od 27.03.2023 do 30.03.2023. P.Šopor navrhol bod č. 5 zrušiť a doplniť bod č. 5 o zriadenie komisie bezpečnosti a verejného poriadku, p.Porubän navrhol doplniť za bod 9 ako bod 10 - Delegovanie  člena do Rady školy za zriaďovateľa.

Program : 

1. Otvorenie zasadnutia.

2. Schválenie návrhovej komisie a určenie zapisovateľa a overovateľov zápisnice.

3. Schválenie programu zasadnutia obecného zastupiteľstva.

4. Kontrola plnenia uznesení.

5. Doplnenie člena komisie (Sociálna, obchodu, služieb, cestovného ruchu a dopravy)

6. projekty – ZŠ dostavba + strecha

7. TJ družstevník – návrh transformácie 

8. žiadosť PSBU Liptovská Kokava značka – p.Zubček

9. ZŠ s MŠ Lip.Kokava – správa o činnosti riaditeľka 

10. Rekonštrukcia - most Belá

11. Triedený odpad – zberný dvor 

12. Rôzne

13. Diskusia. 

14. Záver.   

Za: 4 ( Ján Bartek , Tomáš Duriš, Miroslav Glos,  Ing. Juraj Oravec )

Proti: 2    ( Ing. Július Porubän, Richard Šopor )

Zdržal sa:  (1  Jaroslav Jurčo )                         

Neprítomný pri hlasovaní: 0  

Obecné zastupiteľstvo v Liptovskej Kokave schválilo navrhnutý program  zasadnutia OZ, tak ako bol vyvesený dňa 27.03.2023.

Ďalej bol doplnený program o návrh p. Šopora a p. Porubäna nasledovne:
1. Otvorenie zasadnutia.

2. Schválenie návrhovej komisie a určenie zapisovateľa a overovateľov zápisnice.

3. Schválenie programu zasadnutia obecného zastupiteľstva.

4. Kontrola plnenia uznesení.

5. Zriadenie komisie bezpečnosti a verejného poriadku

6. projekty – ZŠ dostavba + strecha

7. TJ družstevník – návrh transformácie 

8. žiadosť PSBU Liptovská Kokava značka – p.Zubček

9. ZŠ s MŠ Lipt.Kokava – správa o činnosti riaditeľka 

10. Delegovanie  člena do Rady školy za zriaďovateľa 

11. Rekonštrukcia - most Belá

12. Triedený odpad – zberný dvor 

13. Rôzne

14. Diskusia. 

15. Záver.   

p. starosta obce predložil návrh programu na schválenie
Za: 5 ( Tomáš Duriš, Miroslav Glos,Ing. Juraj Oravec, Ing. Július 

 Porubän,  Richard Šopor )

Proti: 0                                                                           

Zdržal sa:  2 ( Ján Bartek , Jaroslav Jurčo )             

Neprítomný pri hlasovaní: 0  

Obecné zastupiteľstvo v Liptovskej Kokave schválilo doplnený  program  zasadnutia OZ
Schválený program rokovania 
Prijaté uznesenie OZ č. 8/2023
K bodu 4. Kontrola plnenia uznesení. 

Starosta vyhodnotil uznesenia zo zasadnutia OZ zo dňa 19.01.2023 od č. 1/2023 do č. 6/2023 s tým, že všetky uznesenia boli splnené okrem uznesenia č. 4/2023, ktoré je v plnení. Informoval prítomných, že kúpna zmluva je pripravená je pri p.Porubänovej.
Za: 7 ( Ján Bartek , Tomáš Duriš, Miroslav Glos, Jaroslav Jurčo, Ing. Juraj Oravec, Ing. Július 

 Porubän,  Richard Šopor )

Proti: 0                                                                          

Zdržal sa:  0                            

Neprítomný pri hlasovaní: 0  

Obecné zastupiteľstvo v Liptovskej Kokave  vzalo na vedomie predmetný návrh uznesenia.

Prijaté uznesenie OZ č. 9/2023
K bodu 5. Zriadenie komisie bezpečnosti a verejného poriadku 
p.starosta - odovzdal slovo p.Šoporovi, ktorý prečítal dôvodovú správu o činnosti danej komisie, navrhol 6 členov: predseda p.Šopor, člen p.Oravec , p. Ambróz, p. Ferianc ....
p.Porubän - tento návrh na zriadenie komisie podporuje
p.starosta - vysvetlil, že najprv treba pripraviť smernicu na činnosť komisie, niektoré body, ktoré sú uvedené v správe treba upraviť, nakoľko to nie je v kompetencii komisie, aj podľa štatútu nemajú rozhodujúcu právomoc 

p.Šopor  - zdôraznil, že keď nie je VZN, tak kým sa pripraví VZN  rok nebude komisia 
p.Jurčo - nedá sa to riešiť, kým nie je pripravené VZN 

p.kontrolór -faktická poznámka – priestupky - je to viazané, môže to vykonávať len starosta, nie je to v kompetencii poslancov, vykonáva to polícia – usmerňovanie parkovania, konzultoval s tvorcom zriaďovateľa komisie, sú tam obmedzené možnosti – po pol roku sa komisia zrušila, lebo to nebolo účelné, kontrolór navrhuje, aby sa  dokument prehodnotil
p.Šopor – vychádzal zo skúseností iných obcí
p.Glos – nemá výhrady byť členom, ani nie je proti komisii, ale nevie si to predstaviť ako sa to bude riešiť, treba to prehodnotiť
p.Šopor -  komisia nebude kontrolovať
p. starosta – nemôže kontrolovať

p.Jurčo-  kamerový systém

p.kontrolór – musí byť zriadený bezpečnostný projekt, kde je určené kto je oprávnená osoba
p.Bartek – je tam navrhnutých veľa ľudí - doplniť komisiu sociálnu, obchodu, služieb, cestovného ruchu a dopravy

p.Šopor – treba sa opýtať predsedu
p.starosta – zatiaľ doplniť sociálnu komisiu

p.Glos – navrhol, aby sa tento bod zobral na vedomie a do budúceho OZ pripraviť zmenu

p.Oravec – oddeliť od sociálnej komisie, aby to nebolo moc – členovia sa stretnú a pripravia štatút

Poslanecký návrh: a) zriaďuje sa komisia s členmi, b) pripraviť štatút
p.Šopor – prečo to starosta nekonzultoval s kontrolórom, kontrolór odpovedal, že prešli návrh so starostom, ale bolo to narýchlo
p.starosta – navrhol, aby sa to presunulo do budúceho OZ
p.Droppová – povedala, že ak sa schvália členovia do komisie, tak ich treba prihlásiť do sociálnej poisťovne hneď na druhý deň a k tomu potrebuje menný zoznam a členovia komisie sú platení 30 € za zasadnutie
p.Šopor – sa ohradil, že jemu nejde o odmenu a že sa jej vzdá a povedal, že sťahuje návrh na zriadenie komisie
p.kontrolór – nedá sa stiahnuť 
Za: 6 ( Ján Bartek , Tomáš Duriš, Miroslav Glos, Jaroslav Jurčo, Ing. Juraj Oravec, 
            Richard Šopor )
Proti: 0                                                                          

Zdržal sa:  1  ( Ing. Július Porubän )
Neprítomný pri hlasovaní: 0  
Obecné zastupiteľstvo zobralo na vedomie poslanecký návrh na zriadenie danej komisie po úprave úloh.
Prijaté uznesenie OZ č. 10/2023
K bodu 6. .Projekty – ZŠ dostavba + strecha
p.starosta informoval, že obec bola úspešná pri podaní žiadosti ( 17 500,00 € ), bolo vykonané VO – cena 18 566,00 €, na dofinancovanie bude potrebné cca 1 000,00 €, na stavebnej komisii sa dohodlo, že sa pridá odporový drôt do okopov, pridanie otvoru na južnú stranu, zmena okna po dohode s p. riaditeľkou a p. učiteľkami
p.Porubän – prekvapený, že projekt vyšiel, nakoľko na podanie žiadosti bolo málo času, ale vypracovala sa PD, vykonalo VO a nakoniec to vyšlo, je potrebné poslať rozhodnutie členom, ktorí sa podieľali na prácach, upozornil starostu, aby si ohliadol zmluvu

p.Jurčo – sa informoval, či sú v projekte lapače – p.starosta – nie neboli
p.kontrolór – je potrebné určiť presnú sumu, z čoho zobrať na dofinancovanie  - môže to byť z rozpočtovej rezervy, ešte nie je schválený záverečný účet

Obecné zastupiteľstvo schválilo dofinancovanie projektu strechy v sume 3 000,00 € z rozpočtovej rezervy obce, schválilo drobné zmeny na projekte,  
p.Glos navrhol, nech 1 000,00 € schváli starosta a ostatné treba riešiť na budúcom OZ

Za: 7 ( Ján Bartek , Tomáš Duriš, Miroslav Glos, Jaroslav Jurčo, Ing. Juraj Oravec, Ing. Július 

 Porubän,  Richard Šopor )

Obecné zastupiteľstvo
a)Berie na vedomie

-dofinancovanie projektu strechy

b)Berie na vedomie 

-drobné úpravy v projektovej dokumentácií pri dostavbe MŠ

c)Schvaľuje 

-dofinancovanie v sume 3 000,00 € z rozpočtovej rezervy obce

Za: 7 ( Ján Bartek , Tomáš Duriš, Miroslav Glos, Jaroslav Jurčo, Ing. Juraj Oravec, Ing. Július 

 Porubän,  Richard Šopor )

Prijaté uznesenie OZ č. 11/2023
K bodu 7. TJ družstevník – návrh transformácie  

p.starosta – na obec prišla žiadosť od p. Porubäna, ktorý sa vzdáva funkcie predsedu TJ Družstevník, TJ je samostatné občianske združenie, podľa stanov má o tom rozhodnúť valná hromada

p.Porubän – TJ je registrované len ako združenie, vyzval starostu pripraviť spoločne nový názov – Športový klub
p.Glos – futbalisti, by mali mať istotu, že od novej sezóny budú fungovať s novým názvom, že majú zabezpečenú sezónu

p.kontrolór - či chceme urobiť Obecný klub ? –  starosta - nie nechceme
p.starosta – vo vnútri by si to mali urobiť, mali by dať návrh na nové stanovy, nový názov 

( OZ do toho nezasahuje ), obec ich bude aj naďalej podporovať 

Za: 7 ( Ján Bartek , Tomáš Duriš, Miroslav Glos, Jaroslav Jurčo, Ing. Juraj Oravec, Ing. Július 

 Porubän,  Richard Šopor )

Obecné zastupiteľstvo v Liptovskej Kokave  zobralo na vedomie  predmetný návrh uznesenia.

Prijaté uznesenie OZ č. 12/2023

K bodu 8. žiadosť PSBU Liptovská Kokava značka – p.Zubček
p.starosta - odovzdal slovo p. Zubčekovi, ktorý prečítal žiadosť o zmenu rozhodnutia o umiestnení zvislého dopravného značenia o úpravu tabule:
-pôvodný text dodatkovej tabule: NEPLATÍ PRE VOZIDLÁ OBČANOV LIPTOVSKÁ KOKAVA A VOZIDLÁ S POVOLENÍM PSBÚ OBCE LIPTOVSKÁ KOKAVA

bude zmenený novým textom, ktorý znie:
„NEPLATÍ PRE VOZIDLÁ S POVOLENÍM PSBÚ OBCE LIPTOVSKÁ KOKAVA“.
p.Glos – aby to odôvodnil

p.Zubček -aby tam nechodili ľudia, ktorí tam nemajú čo robiť, text pôvodnej tabule robí URBÁR ako druhoradý a občania sú prvoradí, podielnici  majú vstup zadarmo, občania čo neprispievajú mali by platiť, nakoľko bude Valná hromada, tak sa pripravuje dať poplatky na schválenie : 10,00 € občania, 20,00 € cudzí, povolenky sa budú vydávať na ŠPZ
p.Šopor -podielnik má rôzne autá – technický preukaz s menom
p.Glos – sporné v minulosti, rampa sa tam nemohla dať – je treba vyjsť v prospech URBÁRU 

p.Zubček- umožňuje sa vstup na cestu a nie na pozemky, ide sa robiť most cez rieku Belá a bude sa chodiť cez les, čo je dosť komplikované – budú povolenky

p.Šopor, p. Oravec – nechcú, aby občania z L.Kokavy platili, 
Za: 4      ( Ján Bartek , Miroslav Glos, Jaroslav Jurčo, Ing. Juraj Oravec )

Proti: 3   (  Tomáš Duriš  Ing. Július  Porubän,  Richard Šopor )

Zdržal sa:  0                            

Neprítomný pri hlasovaní: 0  

Obecné zastupiteľstvo v Liptovskej Kokave  súhlasí so zmenou dodatkovej tabule .

Prijaté uznesenie OZ č. 13/2023
K bodu 9. ZŠ s MŠ Lipt.Kokava – správa o činnosti riaditeľka 
p.starosta - odovzdal slovo p. riaditeľke ZŠ s MŠ L.Kokava, ktorá prečítala predbežnú správu o činnosti:
V priebehu školského roka v ZŠ s MŠ Liptovská Kokava  sa venovali rôznym športovým aktivitám, ktoré pomáhajú rozvíjať nielen fyzickú kondíciu, ale aj sociálne zručnosti a spoluprácu.  V rámci športových aktivít  organizovali Beh so starými rodičmi. Deti a starí rodičia spolu behali na krátkej trati, čím  podporovali aktívny životný štýl a rodinné väzby. Okrem toho  organizovali cezpoľný beh, ktorý sa uskutočnil v blízkom sade, Šarkaniáda, či cvičenie s pánom starostom v ŠKD. V zimnom období  sa venovali bežeckému lyžovaniu, lyžovaniu na Podbánskom a korčuľovaniu priamo v areály školy. 

Okrem športových aktivít sme sa snažili podporovať aj kultúrne aktivity a tvorivé dielne.

V rámci vianočných príprav  vystúpili s programom v kultúrnom dome v Liptovskej Kokave, kde sa predstavili vianočné piesne a tance. Pripravili  tak isto vystúpenia pre Klub dôchodcov.

Navštívili  aj knižnicu, v škole  žiakom pripravili zážitkový deň vďaka edukatívnej hry EduEcsaperoom, kde rozvíjali kreativitu a zručnosti v riešení úloh. Tvorivé dielne na témy jeseň a zima sú príležitosťou rozvíjať ich tvorivosť a manuálne zručnosti.

Zaviedli  aj nové inovatívne formy učenia, ako napríklad Hejného matematiku v 1.ročníku, ktorá pomáha deti učiť sa matematiku pomocou praktických úloh a skúseností. Prvé výsledky sa dostavili v úspechoch pri matematických súťažiach.

Veria, že aktivity pomohli rozvíjať nielen fyzické a kultúrne zručnosti, ale aj spoločnosť a tímovú spoluprácu medzi žiakmi, učiteľmi, rodičmi a obcou. Sú radi, že  mohli takto prispieť k rozvoju našich žiakov nielen v oblasti vzdelania, ale aj v iných dôležitých oblastiach. Radi by sa pochválili, že  sa snažili zlepšiť stravovanie našich žiakov a do našej školskej jedálni  zaviedli zdravšie potraviny a nápoje. Snažia sa vychovať zodpovedného a zdravo žijúceho človeka a preto zapojili aj naše deti do tejto aktivity. V rámci projektu "Zdravé stravovanie“  spolu pripravovali zdravé a chutné jedlá a učili ich, ako si sami pripraviť jednoduché a zdravé pokrmy. Taktiež  sa snažili zaviesť do našich školských jedální čo najviac sezónnych a miestnych potravín.

Najdôležitejším krokom však je propagácia školy a príprava na zápis. Na zápis do prvého ročníka pripravili pre rodičov informačné materiály a letáky, ktoré  distribuovali aj do okolitých obcí. Okrem toho  pre budúcich prvákov zorganizovali deň otvorených dverí, aby sa mohli bližšie spoznať s prostredím školy a s učiteľmi. Konkrétne  oslovovali materské školy a rodičov v okolí, aby  ich informovali o našej základnej škole a zaujali ich pre našu ponuku vzdelávania. Navštívili  MŠ Koráb, Lesný klub Chalúpka, MŠ Dovalovo a MŠ v Pribyline. V týchto materských školách  predstavili našu školu, jej zameranie, ponuku.
Veľký dôraz kladú aj na jazykovú výučbu, najmä angličtiny, a plánujú zlepšiť kvalitu jazykového vzdelávania. Súčasne sa budú snažiť realizovať opatrenia na šetrenie financií, aby  mohli investovať do budúcnosti našej školy. Veria, že s podporou poslancov, Rady rodičov a rodičov sa  podarí splniť tieto ciele a vytvoriť ešte kvalitnejšie a moderné vzdelávacie prostredie pre našich žiakov.

                                                     (  Celé znenie predbežnej správy – zvukový záznam)
p.starosta -poďakoval za rozsiahlu správu
p.kontrolór – treba doplniť ešte čísla
p.Šopor – ako vidí budúcnosť – p.riaditeľka navštívila okolité školy, škôlky, zápis detí do 1.ročníka bude 17.4.2023
Za: 7 ( Ján Bartek , Tomáš Duriš, Miroslav Glos, Jaroslav Jurčo, Ing. Juraj Oravec, Ing. Július 

 Porubän,  Richard Šopor )
Obecné zastupiteľstvo v Liptovskej Kokave  vzalo na vedomie predmetný návrh uznesenia.

Prijaté uznesenie OZ č. 14/2023

K bodu 10. Delegovanie  člena do Rady školy za zriaďovateľa 
p.kontrolór- upozornil, že ak chcú delegovať poslanci musí byť prijatý štatút

p.Porubän -sa opýtal poslancov, či idú čakať alebo ihneď rokovať

p.Jurčo – sa opýtal p. Droppovej, či sa chce vzdať alebo bude do konca školského roka

p.Droppová – sa vyjadrila, že ostáva vo funkcii do konca obdobia

Za: 1 (  Ing. Juraj Oravec,  )
Proti: 0                                                                          

Zdržal sa: 6  ( Ján Bartek , Tomáš Duriš, Miroslav Glos, Jaroslav Jurčo, Ing. Ing. Július 

                       Porubän,  Richard Šopor )
Obecné zastupiteľstvo v Liptovskej Kokave  vzalo na vedomie poslanecký návrh uznesenia.

Prijaté uznesenie OZ č. 15/2023

K bodu 11. Rekonštrukcia . most Belá
p.starosta – rekonštrukcia od 20.04.2023 do cca 26.07.2023

p.Porubän – v roku 2018 sa začalo upozorňovať, že cez most sa musí obmedziť prejazd   áut , nakoľko je poškodený, dali sa upozorňovacie značky, začali sa oslovovať firmy , pomáhal aj p. Šopor, mala by sa tam zriadiť na prechod lávka 
p.starosta – podlieha to bezpečnostným pravidlám, stavby tohto typu  neodporúčajú zriadiť lávku,  máme obchádzku, na MD bola zaslaná žiadosť na poltónový most používaný na cvičenie – zatiaľ odpoveď neprišla, pracovníci dochádzajúci na Permon budú môcť využívať   cestu cez horu – URBÁR ( Kokavský most ), ostatní budú prechádzať cez Dovalovo, ak to zoberie súkromný sektor ( vybudovanie lávky ), obec podporí finančne,
p.Glos -  predseda stavebnej komisie – môžeme byť radi, že ten most nám idú opraviť, lebo mostov, ktoré treba opravovať a sú v horšom stave je veľmi veľa, poďakoval bývalému starostovi p. Porubänovi, že to zariadil, lávku by podporil, ale zodpovednosť by si nebral na seba
Je potrebné informovať občanov o uzávierke mosta

K bodu 12. Triedený odpad – zberný dvor 

 p.starosta – zákon uzákonený od roku 2015, tohto roku už sa uzákonil, občania už musia triediť plasty do žltého plastového vreca a papier do modrého plastového vreca, veľkokapacitné kontajnery musia byť v obci zrušené ( už mali byť zrušené od januára, ale nakoľko na základe snehovej kalamity sa nedali odstrániť, p. starosta vybavil, aby mohli ešte ostať),po najbližšom vývoze už  ostanú iba pri bytovkách, kde je nulová vzdialenosť, stavebná komisia preberala rozmiestnenie prístreškov v obci, budú presunuté k bytovkám, vrecia pred domami nie je tom moc výhodné ( vietor, dážď, ostatná kalamita ), je možné si na OcÚ objednať kontajnery žlté a modré za zvýhodnenú cenu cca 25,00 € ( občania, by si objednali a ihneď zaplatili ), potom budú tieto objednané a dovezené pre občanov,
p.Porubän -  nie sú rozhodnutia dobré, dali sa nádoby – pripomienky išli na združenie Čistý Liptov

p.Glos – prístrešky sa presunú, treba 1 veľký a + a ½ malého, navrhol, že treba ísť do kontajnerov,

p.starosta- frekvencia odvozov je 1 x za mesiac, výzva na zberný dvor, obec nemá svoj pozemok, iba pri ČOV, ale je tam zlý prístup, na základe projektu, by sa mohlo kúpiť zariadenie – veľkokapacitné kontajnery do zberného dvora, je potrebná PD a ÚP, 
členská schôdza RD – vedeli, by nám pomôcť, zatiaľ, kým sa zriadi Zberný dvor 
p.Glos – v rokoch 2021 – 2022 sme podávali žiadosť na URBÁR  na prenájom pozemku za futbalovým ihriskom, nedalo sa to riešiť, musí to schváliť Valná hromada

- je potrebné preveriť v akom štádiu je to  - žiadosť

- vec pozemok za ihriskom je orná pôda, ďalšia možnosť – PSBÚ bývalé smetisko popri Slatvini, stretnutie s URBÁROM,
-p.Bartek – ešte jedna možnosť je pozemok za RD-zadná cesta ( skladisko pneumatík ), vyzerá to veľká plocha a RD je vlastníkom v celosti 1/1, nechodilo, by sa cez RD, ale poza – bokom,
K bodu 13. Rôzne – starosta informoval, že –
-treba zvážiť, či pozemky na parkovanie pomedzi domy, uličky sa budú prenajímať, alebo predávať a pod., treba vypracovať  VZN,

-prišla žiadosť od občanov IBV Krúhy, či budú osadené obrubníky na chodníky, kedy sa bude budovať cesta, je tam veľa nezastavených pozemkov cca 16, na ktorých už mali byť dávno vybudované rodinné domy, je potrebné osloviť vlastníkov pozemkov, aby začali stavať, alebo pristúpiť na iné kroky, ako napr. zvýšiť daň z nehnuteľnosti, je potrebné pripraviť VZN od 01.01.2024 -maximálna daň do budúceho OZ je potrebné navrhnúť uznesenie, ako by sa to malo riešiť,
-p.Bartek- ťahá sa to od roku 2010 a za 13 rokov sa tam nebolo schopné prinútiť stavebníkov dostavať cca 16 pozemkov, je potrebné zistiť aké sú podmienky spätného predaja na obec ( nedá sa tam dobudovať cesta a pod., ostatní stavebníci, ktorí tam majú postavené rod. domy už cca13 rokov sú znevýhodnení ),

-prišla žiadosť o klubovňu v priestoroch kotolne ZŠ s MŠ od mládeže, nakoľko  nemajú vytvorený priestor, kde by sa mohli stretávať ( tak, „ dopadla aj akcia Dedkovia“), treba sa tým zaoberať, vytvoril by sa, návrh zmluvy, aby mládež mala nejakú zodpovednosť,
p.Glos -či to môžeme rozhodnúť, HK -treba pozrieť ako je to určené, 

p.Šopor – či to bude nájom, alebo ako to bude ?
-bola poslaná na MV žiadosť o pridelenie vozidla, prišla aj odpoveď, že vozidlo môže byť pridelené, ale starosta ešte žiadal o rozšírenejšie vysvetlenie -prevádzkové náklady, žiadosť bola zaslaná späť a čakáme na odpoveď,
-bola podaná žiadosť na ÚP L.Mikuláš na zamestnanie aktivačných pracovníkov, cez ÚPSVaR L.Mikuláš – opatrenie č. 2, žiadosť bola schválená a cez ÚPSVaR máme zamestnaných 6 pracovníkov na aktivačné – práce, ktoré hradí ÚPSVaR L.Mikuláš,
p.Glos – čo budú robiť a kto to bude ?
- pracovníci, ktorí už v obci robili a 2 noví ( Valo, Vrbičan )

-bolo vyhlásené výberové konanie na obsadenie pracovných pozícií OcÚ do 15.04.2023, priebežne sa prihlasujú,
-p.Glos -poslanecký návrh, aby OZ bolo 1x za 2 mesiace – môže byť 25. mája ( HK upozornil, že do 30.06.2023 je potrebné   schváliť  záverečný účet )
-p.Jurčo – ako budú stíhať deti ráno vyučovanie, ktoré chodia do L.Hrádku, nakoľko sa ide robiť aj v L.Hrádku cesta a už teraz majú problém prísť na čas, či sa môže dať žiadosť na školu, aby im to tolerovali, alebo škola posunie raňajšie zvonenie, je potrebné, aby sa starosta informoval na škole, či to budú tolerovať,
K bodu 14. Diskusia  - otvoril starosta obce a slovo odovzdal najskôr poslancom
-OZ schválilo  čas diskusných príspevkoch na 3 minúty
-p.Glos -informoval sa na stav potoka ( ul. Družstevná ) – starosta – p.Krakovský informoval, že toto leto sa ide robiť, občania si dali úzke priepusty, keď robili mostíky, asi ich budú  musieť odstrániť, 
-p.Jurčo – ohľadom školy- synovi bolo povedané, že je darebák, za to, že si neurobil zdravotnú desiatu,  bol nazvaný manipulátorom, ďalej prečo sa nepovedalo zvlášť, keď boli spojené triedy, ktorí žiaci idú písať písomku, neboli mu doručené domáce úlohy, keď bol nemocný, slabá informovanosť škola -rodič, cez prestávky žiaci musia sedieť po tichu v pozore,  nesmú sa rozprávať, ani chodiť po triede, cez veľkú prestávku keď sa pohnú dostanú trest.  Na základe uvedeného dal dieťa do školy do L.Hrádku a je spokojný, funguje informovanosť škola- rodič
-p.Šopor zriadenie ostrovčeka pred vstupom do dediny – fa.DELTECH, spomaľovací radar, dali by nám to za symbolickú cenu ( prehľad o rýchlosti áut ),

-p.Porubän – navrhuje, aby zriaďovateľ zavolal štátnu inšpekciu do školy, starosta už o tom uvažuje

Po odznení diskusných príspevkoch od poslancov, starosta udelil slovo občanom.

-p. Tarageľová – nie je dôležité zriadiť dopravnú komisiu, hlavne je potrebné riešiť vybudovanie  komunikácie na Krúhoch, je to „PRIORITA“, nakoľko sa to rieši už „10 ROKOV“, 
-p.Durišová -ulica Núdziková je v zlom stave, p.Porubän -je už vypracovaná PD, 

p. starosta oznámil, že sa čaká na výzvu, vypracovaná PD je aj na futbalovú tribúnu,

-p.Droppová – v kompetenciách Rady školy nie je delegovanie člena, ale voľba a odvolávanie riaditeľa a pod., zatiaľ  sa nechystá  vzdať funkcie predsedu – člena   v Rade školy,
-p.Porubänová sa opýtalan p. riaditeľky ZŠ s MŠ, či oslovila naše deti, aby tu ostali (teraz je 7 detí prvákov deti, ktoré odišli od p. riaditeľky do teraz dobiehajú učivo, p.riaditeľka nekomunikuje s rodičmi, 
p.Valientková – prečo odchádzajú deti do L.Hrádku a prečo naši občania nedávajú deti do našej školy
p.starosta – oslovujú sa rodičia našich detí, je potrebné  zvolať združenie a komunikovať, 

p.Tarageľová – je potrebné začať stavať bytovky, aby tu prišlo viac mladých rodín s deťmi,

p.Jurčo – načo stavať je potrebné vyriešiť Krúhy, donútiť dostavať rodinné domy  ( trvalý  pobyt ),

p.Bačíková – p.riaditeľka rozdeľuje detí, má svojho šampióna, detí to doma vravia,
p. Strnisko – ako bol ošetrený lyžiarsky výcvik na Podbánsku, prečo tam neboli p. učiteľky a kto bol inštruktor, chodili tam rodičia a starosta 
-starosta – nebol to lyžiarsky výcvik, ale „AKCIA LYŽOVANIE“, starosta má ukončený kurz inštruktora lyžovania a je tiež pedagóg, tak podmienky boli splnené a rodičia chodili pomáhať robiť dozor,  deti boli veľmi spokojné, naučili sa lyžovať aj tie, ktoré sa báli stáť na lyžiach, starosta by išiel pomôcť aj na budúce,
Veľmi pomohol aj náš hasičský zbor – poskytnutie vozidla na prevoz detí,
-p.Jurčo – ako sa páči, že deti chodia do sadu, kde sú medvede, hady, je potrebné sa tým zaoberať

p.Porubän – informoval, že keď sa odstrelila medvedica ľudia sa na to hnevali a nepekne sa pozerali na jeho celú rodinu,

p.Díková – teší sa, že p. riaditeľka  nadviazala na ich akcie, ale ktoré učiteľky vychovali deti a dobre naučili, pochválila p. učiteľky, učia  zodpovednosti. Praje, aby sa vzťahy polepšili, poradila, aby riešia spravodlivo všetky konflikty,

p. Porubänová – vystúpila ako občan L.Kokavy, ale ide do pozície školy, vzťahy sú zlé aj medzi zamestnancami, je potrebné aby sa p.riaditeľka zamyslela nad sebou, jeden môže všetko a druhý nič, čakala v správe čísla, čo sa týka rozpočtu, ale p. riaditeľka nekomunikuje s ekonómkou, 

p.Díková- o aký audit ide a č. p. Hipš-  (súkromná škola) má oprávnenie na audit,
starosta – aj on bol za to, aby sa audit vykonal, 

p.Strnisko- aká je záruka, že on nechce vytvoriť súkromnú školu, prečo on robí audit,
starosta- on môže len do poručiť a navrhnúť riešenie, on je nestranný človek,  je veľký počet zamestnancov na 1 dieťa – najhorší k 15.9.2022,

p.Porubänová-p.Hipš bude stáť peniaze, ako škola si to môže dovoliť, takýto audit

starosta- nebude to platiť škola, je to v kompetencii starostu,
p.riaditeľka – sťažnosti rieši s p. Hipšom sa nepoznala, taktiež ani p.starosta,

p.Mudroň – či boli s p. učiteľkou aj v minulosti problémy – p. Porubän – neboli,

p.Glos – aj v minulosti odchádzali detí zo školy, rodičia ich dávali do školy do L.Hrádku

p.Mudroňová – sa vyjadrila, že toto všetko došlo do osobných invektív, čo nepatria na verejnosť, začiatok je ťažký, nie je to rozhodujúce, čo sa tu počuje, 

p.kontrolór-OZ to nemá  v kompetencií, ide o subjekt, ktorý si musí riešiť tieto veci vo svojej kompetencií.

OZ má riešiť naše veci, riešiť veci samosprávy  orgánov. 
K bodu 15. Záver
Obecné zastupiteľstvo v priebehu rokovania zasadnutia OZ prijalo návrhy uznesení od č. 7 po č. 15/2023.
Bod č. 5 - Doplnenie člena komisie (Sociálna, obchodu, služieb, cestovného ruchu a dopravy )  bol  zrušený.

Bod č. 5 - Zriadenie komisie bezpečnosti a verejného poriadku bol doplnený.

Bod č. 10 - Delegovanie  člena do Rady školy za zriaďovateľa -  bol doplnený za bod č. 9 a tým sa posunulo celé poradie programu.

Návrhová komisia nemá doplňujúci návrh.

P.starosta obce po prerokovaní programu poďakoval prítomným za účasť a zasadnutie Obecného zastupiteľstva ukončil  o 22,15 hod.
Najbližšie OZ sa bude konať 05/2023, presný termín bude oznámený.
Zapísala:


Overovatelia:


Starosta obce:

Eva Slivková


Tomáš Duriš             

